настоящия преглед с оглед изтичане на срока на действие не беше установено нищо, което да е в противоречие с това заключение. Ползвателите на ПТ извършват дейност предимно в нефтохимическата промишленост, както и в някои промишлени отрасли в сектор строителство. Продуктът, предмет на прегледа, се използва за свързване на тръби или тръбопроводи помежду им. Докато тръбите и тръбопроводите представляват по-съществен дял от общите разходи на проектите, като цяло ПТ представляват само незначителна част от тези разходи.
 (195)
 Освен това, като се има предвид прекратяването на мерките по отношение на Турция, около 60 % от вноса на ПТ може да бъде осъществяван без антидъмпингови мита в Съюза и така да се запази разумен избор от доставчици.
 (196)
 На тази основа и в съответствие със заключенията, направени при предходните разследвания, се очаква, че продължаването на мерките няма да окаже съществено неблагоприятно въздействие върху ползвателите и че поради това няма основателни причини да се заключи, че удължаването на срока на действие на съществуващите мерки по отношение на Малайзия, Корея и Русия не е в интерес на Съюза.
 5.3. Заключение относно интереса на Съюза
 (197)
 С оглед на гореизложеното Комисията заключи, че няма наложителни причини, свързани с интереса на Съюза, срокът на действие на настоящите антидъмпингови мерки по отношение на вноса от Малайзия, Корея и Русия да не бъде удължен.
 6. АНТИДЪМПИНГОВИ МЕРКИ
 (198)
 Всички заинтересовани страни бяха информирани за основните факти и съображения, въз основа на които се възнамерява да бъдат запазени действащите антидъмпингови мерки по отношение на вноса от Малайзия, Корея и Русия и да бъдат отменени действащите мерки по отношение на вноса на продукта, предмет на прегледа, с произход от Турция. На тези страни бе предоставен и срок, в който те имаха възможност да представят коментарите си след това разгласяване. Изявленията и коментарите бяха надлежно взети предвид.
 (199)
 От изложените по-горе съображения следва, че в съответствие с член 11, параграф 2 от основния регламент антидъмпинговите мерки, приложими по отношение на вноса на ПТ с произход от Малайзия, Корея и Русия и наложени с Регламент за изпълнение (ЕС) No 78/2013 и Регламент за изпълнение (ЕС) No 1283/2014, изменен с Регламент за изпълнение (ЕС) 2016/306, следва да бъдат запазени, а срокът на действие на антидъмпинговите мерки, приложими по отношение на вноса на ПТ с произход от Турция, следва да бъде оставен да изтече.
 (200)
 Посочените в настоящия регламент индивидуални ставки на антидъмпинговото мито за отделни дружества са приложими единствено за вноса на продукта, предмет на прегледа, произведен от тези дружества и следователно — от посочените конкретни правни субекти. Вносът на продукта, предмет на прегледа, произведен от друго дружество, което не е конкретно посочено в постановителната част на настоящия регламент с неговото наименование и адрес, включително субекти, свързани с конкретно посочените, не могат да се възползват от тези ставки и за тях се прилага митническата ставка, приложима за „всички останали дружества“.
 (201)
 Всяко искане за прилагането на тези индивидуални ставки на антидъмпинговото мито (напр. при промяна в наименованието на субекта или при създаване на нови структури за производство и продажби) следва да бъде незабавно отправено